Heroic har netop meldt ud, at Jakob “JUGi” Hansen ikke er i stand til at spille den kommende periode på grund af personlige årsager, og derfor kunne Heroic gå hen og skulle spille uden deres stjernespiller ved Copenhagen Games.

Skrevet af Emil Terkelsen – emil@esm.dk

JUGi er Heroics absolut bedste spiller, men fremover er det danske hold nødsagdet til at spille uden ham, da han ikke er i stand til det grundet personlige årsager, afslører organisationen på Twitter:

We have a HUGE week ahead of us.#ESLProLeague matches vs@TheNorthIsHere @FaZeClan @mousesports For personal reasons, @JUGiOfficial will not be playing for the next period of time. We’ll be using @es3tagCSGO in his place.#BeHeroic — Heroic (@heroicgg) March 12, 2018

I stedet vil den danske organisation tage deres bænkede spiller, Patrick “es3tag” Hansen, i brug, og det er endnu usikkert om AWP-stjernen bliver klar til Copenhagen Games.

Det har ikke været muligt at få uddybet årsagen til JUGi’s fravær, men timingen er dårlig, da CPH Games står til at starte om lidt over to uger.

Heroic vil derfor i den kommende periode bestå af følgende:

Marco “Snappi” Pfeiffer

Nikolaj “niko” Kristensen

Andreas “MODDII” Fridh

Ruben “RUBINO” Villarroel

Patrick “es3tag” Hansen

Luis “Peacemaker” Tadeu (træner)

Jakob “JUGi” Hansen (Inaktiv grundet personlige årsager)